افغانستان ده طالبان گه قتتیق ضربه اوریلگن. افغانستان نینگ فرقلی منطقه لری ده طالبان گه قرشی اویشتریلیتگن عملیات لر نتیجه سیده ۵۳ کیشی نینگ جان بیرگن لیگی بلدریلدی. ایچکی ایش لر وزیرلیگی تمانیدن بیریلگن بیانات ده, سونگگی ۲۴ ساعت ده بدخشان, قندهار, ارزگان, هلمند و ننگرهار ولایت لری ده اویشتریلگن عملیات لر نتیجه سیده ۴۴ نفر جنگری نینگ جان بیرگن لیگی و ۷۳ جنگری نینگ ایسه یاره لنگن لیگی معلوم قلیندی. کوپ مقدار ده قورال و منفجره مواد نینگ قول گه کریتیلگن اوشبو عملیات لر جریانی ده ۹ نفر افغانستان حربی سی نینگ هم جان بیرگن لیگی بلدریلدی. خودی منه شو عملیات لر جریانی ده طالبان تمانیدن افغانستان نینگ فرقلی جای لری ده یول چیککه سی گه جایلشتریلگن ۴۳ حلقه ماین نینگ هم خوف سیزلیک کوچ لری طرفیدن تاثیر سیز وضعیت گه کیتیریلگن لیگی معلوم قلیندی. عینی دمده جمعه کونی افغانستان نینگ فراه ولایتی ده طالبان تمانیدن آلیب قاچیریلگن ایککی نفر پولیس نینگ جسدی تاپیلگن.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
